RESOLUCIÓ DE 24 DE NOVEMBRE DE 2008, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'YTZ 4636 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1000)
  + [Valencià](/va/acuerdo/1000)






Selector de idioma

Leer

* [Español](/es/acuerdo/1000)
* [Valencià](/va/acuerdo/1000)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 24 DE NOVEMBRE DE 2008, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'COF 0553[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 24 DE NOVEMBRE DE 2008, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'JBO 3743

Data d'aprovació
:   24/11/2008

Data de publicació
:   28/11/2008

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1000.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1000)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1000)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 24 DE NOVEMBRE DE 2008, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'EBP 5101&url=https://www.boua.ua.es/va/acuerdo/1000)

**Títol:** RESOLUCIÓ DE 24 DE NOVEMBRE DE 2008, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'TBA 2165

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dilluns, 24 de novembre de 2008

RESOLUCIÓ DE 24 DE NOVEMBRE NJT 2411, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT LABORAL CORRESPONENT A L'NSZ 2083  
    
 A fi de possibilitar al personal docent i investigador contractat sol·licitar el reconeixement de la seua activitat investigadora, esta Universitat ha resolt obrir el termini de presentació de sol·licituds:  
    
 Primer. El Personal Docent i Investigador contractat podrà presentar la seua sol·licitud d'avaluació de l'activitat investigadora des del dia de l'entrada en vigor de la present Resolució i fins al 31 de desembre del 2008.   
 S'establixen dos procediments d'avaluació:  
 I. Avaluació de l'activitat investigadora per la CNEAI, per al personal docent i investigador contractat per temps indefinit.  
 II. Avaluació de l'activitat investigadora per l'AVAP, per a tot el personal docent i investigador contractat, bé siga per temps indefinit o determinat.   
    
 Segon. La present convocatòria es regirà per les normes específiques contingudes en aquesta resolució i en les seues corresponents bases arreplegades en els Annexos I i II, atenent a allò disposat en:  
 - La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27), modificada per la Llei 4/1999, de 13 de gener (BOE del 14).  
 - L'Orde de 2 de desembre de 1994, per la que s'establix el procediment per a l'avaluació de l'activitat investigadora dels funcionaris dels cossos docents universitaris (BOE del 3), modificada per l'Orde de 16 de novembre del 2000 (BOE del 21).  
 - La Resolució de 12 de novembre del 2008 (BOE del 22), de la Secretaria d'Estat d'Universitats, per la que es fixa el procediment i termini de presentació de sol·licituds d'avaluació de l'activitat investigadora a la Comissió Nacional Avaluadora de l'Activitat Investigadora.  
 - La Resolució de 11 de novembre del 2008 (BOE del 22), de la Presidència de la Comissió Nacional Avaluadora de l'Activitat Investigadora, per la que s'establixen els criteris específics en cada un dels camps d'avaluació  
 I la resta de normes vigents que s'apliquen.  
    
 Tercer. La present Resolució entrarà en vigor l'endemà a la publicació en el Butlletí Oficial de la Universitat d’Alacant (BOUA).   
    
 Alacant, 24 de novembre del 2008  
 El Rector,   
    
    
    
 Ignacio Jiménez Raneda  
   
    
 ANNEX I   
  BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PDI CONTRACTAT LABORAL PER TEMPS INDEFINIT  
    
    
    
 1.       Objecte de la convocatòria.   
 El propòsit d'esta convocatòria és reconéixer els especials mèrits en l'activitat investigadora desenvolupada pel personal docent i investigador contractat laboral per temps indefinit de la Universitat d'Alacant. Este reconeixement no comportarà efectes retributius ni reducció de la cárrega docent.  
               
 2.       Requisits dels sol·licitants.  
 2.1. Tindrà dret a sol·licitar l'avaluació de la seua activitat investigadora per la Comissió Nacional d'Avaluació de l'Activitat Investigadora (CNEAI) el personal docent i investigador de la Universitat d'Alacant amb contracte indefinit en vigor a 31 de desembre del 2008 en les categories següents:  
 a) Professor Contractat Doctor  
 b) Professor Col·laborador  
 2.2. El Personal Docent i Investigador contractat laboral per temps indefinit que es trobe en situació d’excedència forçosa, o en situació d'excedència voluntària prestant servicis en una universitat legalment reconeguda, també podrà sotmetre a avaluació la seua activitat investigadora.  
 2.3. El Personal Docent i Investigador abans mencionat haurà de trobar-se en les situacions següents:  
 a) Complir un mínim de sis anys avaluables a 31 de desembre del 2008.  
 b) No haver sigut avaluat negativament per la CNEAI per al període sol·licitat, sense que almenys hagen transcorregut tres anys des de l’avaluació negativa.  
    
 3.       Formalització de sol·licituds.  
 3.1. Els sol·licitants hauran de presentar per via telemàtica, d'acord amb l'article 27.6 de la Llei 11/2007 de 22 de juny (BOE del 23), d'Accés electrònic dels Ciutadans als Servicis Públics, els documents següents:  
 a) Imprés de sol·licitud firmat.  
 b) Currículum vitae abreviat firmat on l'interessat indicarà, per al període de sis anys sotmés a avaluació, les aportacions que considere més rellevants, fins a un màxim de cinc.  
 S'entendrà per «aportació» qualsevol unitat classificable en algun dels criteris d'avaluació establits a la normativa a què es remet en l'apartat 6 de la present convocatòria. En les citacions de totes les aportacions s'haurà de fer constar les dades que siguen necessaries per a la seua localització i identificació.  
 Cada aportació anirà acompanyada d'un breu resum, amb el màxim que establix l'aplicació telemàtica, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.  
 Així mateix, el sol·licitant haurà d'acompanyar els «indicis de qualitat» de la investigació, als que es referix l'article 7.4 de l'Orde de 2 de desembre de 1994.   
 Les aportacions presentades hauran d'haver sigut publicades durant el període per al que se sol·licita l'avaluació. No es tindran en compte publicacions “acceptades” però no publicades durant eixe període.  
 Quan les aportacions disposen de DOI, només seran valorables si figura l'any i este es corresponga amb el període per al que se sol·licita l'avaluació.  
 En el cas que les aportacions foren fruit d'una obra col·lectiva, cada un dels autors podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.  
 Quan l'aportació al·legada consistisca en una patent, haurà d'incorporar-se el corresponent informe sobre l'estat de la tècnica.  
 c) Currículum vitae complet firmat, que s'omplirà seguint el model següent:  
 - Historial científic.  
 - Participació en projectes d'investigació finançats.  
 - Les publicacions realitzades.  
 - Estades en centres estrangers.  
 - Comunicacions i ponències a congressos per invitació i congressos organitzats.  
 Podrà utilitzar-se el model CICYT que es genera automàticament des del Campus Virtual de la Universitat d’Alacant.  
 d) Full de servicis actualitzat del període de què se sol·licita avaluació, en el que conste el règim de dedicació del sol·licitant durant el dit període.  
 e) Si la investigació s'ha realitzat en un centre diferent a la Universitat d’Alacant, haurà d'adjuntar-se el corresponent full de servicis, o si és el cas una còpia compulsada i una còpia simple dels contractes, nomenaments, credencials de becari o documents semblants.  
 3.2. En la pàgina web de la CNEAI es podrà accedir als mitjans electrònics per a l'emplenament i enviament telemàtic dels impresos i annexos, així com al text de la Resolució que especifica els criteris d'avaluació, [www.micinn.es/ciencia/cneai](http://www.mec.es/ciencia/cneai)  
 3.3. Els interessats podran dirigir-se al al Servei de Gestió de Personal (PDI) de la Universitat d'Alacant per a formular qualsevol consulta relacionada amb aspectes generals d'esta convocatòria.   
 3.4. Els interessats podran dirigir-se directament a la CNEAI per a consultes relacionades amb l'aplicació informàtica o amb la comunicació telemàtica, telèfon 26 330 5211, [bcovywp.ovien@lyx.zc](mailto:ctdcvmd.ygrdt@ljg.wo)  
    
 4. Presentació de les sol·licituds.  
 4.1.  Els impresos o annexos, emplenats i enviats per via telemàtica usant els mitjans disponibles en la pàgina web de la CNEAI, hauran, a més, d’imprimir-se i ser presentats, en dos exemplars, en els llocs assenyalats en l’apartat 4.3, degudament firmats.   
 4.2. El termini de presentació de sol·licituds començarà a comptar l'endemà de la publicació de la present convocatòria en el Butlletí Oficial de la Universitat d'Alacant (BOUA) i finalitzarà el 31 de desembre del 2008.  
 4.3. Les sol·licituds podran presentar-se en el Registre General de la Universitat d’Alacant, o en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que els sol·licitants optaren per presentar la seua sol·licitud en una oficina de Correus, dirigida al Registre General de la Universitat d’Alacant, ho faran en sobre obert perquè la instància siga datada i segellada pel funcionari de Correus abans de ser certificada.  
    
 5. Instrucció del procediment.  
 5.1. Correspon a la Universitat d’Alacant instruir el procediment d'avaluació de l'activitat investigadora amb la colaboració de la CNEAI, amb qui s’ha firmat un conveni de comanda d’avaluació.  
 5.2. Per a exercir la seua comesa, la CNEAI demanarà l'assessorament de la comunitat científica, articulant-ho a través de Comités Assessors per camps científics, la relació dels quals serà oportunament publicada.   
 5.3. En el procés es tindrà en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que establix l'article 84.4 de la Llei 30/1992, de 26 de novembre.  
    
 6. Criteris d'avaluació.  
 6.1. En l'avaluació s'observaran els criteris generals establits en l'article 7 de l'Orde de 2 de desembre de 1994.  
 6.2. Els al·ludits criteris generals es complementen amb els criteris específics establits, per a cada un dels camps d'avaluació, en la Resolució de 11 de novembre del 2008 de la Presidència de la Comissió Nacional Avaluadora de l'Activitat Investigadora, i que figuren en la pàgina [www.micinn.es/ciencia/cneai](http://www.mec.es/ciencia/cneai)  
    
 7. Procediment d'avaluació.  
 7.1. Els Comités Assessors de la CNEAI i, si és el cas, els experts consultats hauran de formular un juí tècnic sobre l'obra aportada pel sol·licitant en el currículum vitae abreviat, dins del context definit en el currículum vitae complet.  
 En el cas que el corresponent Comité Assessor o els especialistes nomenats per la Presidenta de la CNEAI ho consideren oportú, podran requerir del sol·licitant, per mitjà del Coordinador General de la CNEAI, la remissió d'una còpia d'alguna o de totes les aportacions relacionades en el seu currículum vitae.  
 7.2. El juí tècnic s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.  
 En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En este supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.  
 7.3. La CNEAI, establirà l'avaluació individual a la vista de les qualificacions emeses pels Comités Assessors, assegurant, en tot cas, l'aplicació dels criteris a què es referix l'apartat 6 d'esta convocatòria.  
 7.4. La CNEAI, al terme del procés d'avaluació, remetrà el resultat a la Universitat d’Alacant, qui a la vista dels mateixos dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés per la CNEAI.  
 7.5. La Universitat d’Alacant, una vegada dictada la resolució definitiva, notificarà personalment a cada sol·licitant el resultat de l'avaluació obtinguda.  
 7.6. L'obtenció d'una avaluació negativa suposarà que el sol·licitant haurà d'esperar tres anys com a mínim per a presentar-se a una nova convocatòria de la Universitat d'Alacant per a reconeixement de l'activitat investigadora.  
    
 8. Determinació dels trams  
 Cada tram avaluable ha de comprendre sis anys d'investigació. Per a la seua determinació caldrà ajustar-se al que establix l'Orde de 2 de desembre de 1994.  
    
 9. Recursos  
 Una vegada notificats els resultats de l’avaluació, la Universitat d’Alacant traslladarà les reclamacions presentades per a la seua resolució per la Direcció General de Programes I Transferència de Coneixement del Ministeri de Ciència I Innovació.   
    
    
    
    
    
    
    
 ANNEX II  
  BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER L'AVAP PER AL PDI CONTRACTAT LABORAL PER TEMPS INDEFINIT O DETERMINAT  
    
    
    
 1. Objecte de la convocatòria:  
 El propòsit d'esta convocatòria és el de reconéixer els especials mèrits en l'activitat investigadora desenvolupada pel personal docent i investigador contractat en la Universitat d'Alacant. Este reconeixement no comportarà efectes retributius ni reducció de la cárrega docent.  
    
 2. Requisits dels sol·licitants:  
 2.1. Tindran dret a sol·licitar l'avaluació de la seua activitat investigadora per l'Agència Valenciana d'Avaluació i Prospectiva (AVAP) el personal docent i investigador contractat de la Universitat d'Alacant, amb contracte en vigor a 31 de desembre del 2008 en les categories següents:  
  a) Professor contractat doctor  
  b) Professor col·laborador  
  c) Ajudant doctor  
  d) Professor associat   
 Els professors associats hauràn d’estar a mès en possesió del títol de doctor.  
 2.2. El Personal Docent i Investigador contractat que es trobe en situació de excedència forçosa, o en situació d'excedència voluntària prestant servicis en una universitat legalment reconeguda, també podrà sotmetre a avaluació la seua activitat investigadora.   
 2.3. El Personal Docent i Investigador abans mencionat haurà de trobar-se en les situacions següents:  
 a) Complir un mínim de sis anys avaluables a 31 de desembre del 2008.  
 b) No haver sigut avaluat negativament per la CNEAI per al període sol·licitat, sense que almenys hagen transcorregut tres anys des de l’avaluació negativa.  
    
    
 3. Formalització de sol·licituds  
 3.1. Els sol·licitants hauran de presentar a través de l'aplicació telemàtica habilitada a tal efecte al Campus Virtual de la Universitat d'Alacant els documents següents:  
 a)    Imprés de sol·licitud.  
 b)   Curriculum vitae abreviat, annex I, on l'interessat indicarà per a cada període de sis anys sotmés a avaluació, les aportacions que considere més rellevants, fins a un màxim de cinc.  
 S'entendrà per «aportació» qualsevol unitat classificable en algun dels criteris d'avaluació establits a la normativa a què es remet a l'apartat 6 de la present convocatòria. En les citacions de totes les aportacions s'haurà de fer constar les dades que siguen necessaris per a la seua localització i identificació.  
 Cada aportació anirà acompanyada d'un breu resum, amb un màxim de 150 paraules, que continga els objectius i resultats més excel·lents de la investigació. Es podran substituir els resums individualitzats per un encara que es referisca a totes elles.  
 Així mateix, el sol·licitant haurà d'acompanyar els «indicis de qualitat» de la investigació, als que es refereix l’article 7.4 del’Orde de 2 de desebre de 1994.  
 Les aportacions presentades hauran d'haver sigut publicades durant el període per al que se sol·licita l'avaluació. No es tindran en compte publicacions “acceptades” però no publicades durant eixe període.  
 Quan les aportacions disposen de DOI, només seran valorables si figura l'any i este es correspon amb el període per al que se sol·licita l'avaluació.   
 En el cas que les aportacions foren fruit d'una obra col·lectiva, cada un dels autors podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.  
 Quan l'aportació al·legada consistisca en una patent, haurà d'incorporar-se el corresponent informe sobre l'estat de la tècnica.  
 c)   Currículum vitae complet, que s'omplirà seguint el model següent:  
 - Historial científic.  
 - Participació en projectes d'investigació finançats.  
 - Les publicacions realitzades.  
 - Estades en centres estrangers.  
 - Comunicacions i ponències a congressos per invitació i congressos organitzats.  
 Podrà utilitzar-se el model CICYT que es genera automàticament des del Campus Virtual de la Universitat d’Alacant.  
 d) Full de servicis original actualitzat del període de què se sol·licita avaluació, en el que conste el règim de dedicació del sol·licitant durant el dit període.  
 e) Si la investigació s'ha realitzat en un centre diferent a la Universitat d’Alacant, haurà d'adjuntar-se el corresponent full de servicis, o si és el cas una còpia compulsada i una còpia simple dels contractes, nomenaments, credencials de becari o documents semblants.  
 3.2. Els interessats podran dirigir-se al Unitat de Convocatòries Públiques i Beques d'Investigació de la UA per a formular qualsevol consulta relacionada amb esta convocatòria. En cap cas l'AVAP atendrà consultes realitzades directament pels investigadors.  
    
 4. Presentació de les sol·licituds  
 4.1. Els impresos de sol·licitud i annexos podran ser descarregats de la pàgina web del Servei de Gestió de Personal.   
 4.2. Els sol·licitants presentaran els impresos i tota la documentació a través de l'aplicació del Campus Virtual. Una vegada carregats els documents es generarà un justificant d'enviament que haurà d'imprimir-se i presentar-se, degudament firmat, juntament amb l’imprès de sol·licitud, en el Registre General de la Universitat d'Alacant, dins del termini de presentació de sol·licituds.  
 4.3. El termini de presentació de sol·licituds començarà a comptar l'endemà de la publicació de la present convocatòria en el Butlletí Oficial de la Universitat d'Alacant (BOUA) i finalitzarà el 31 de desembre del 2008.  
 4.4. Només podrà presentar-se una sol·licitud d'avaluació per a cada tram d'investigació, en el cas que es presenten dos sol·licituds per al mateix tram d'investigació, una a la CNEAI i una altra a l'AVAP, el sol·licitant quedarà automàticament exclòs d’aquesta última.  
    
    
 5. Instrucció del procediment  
 5.1. Correspon a la Universitat d’Alacant instruir el procediment d'avaluació de l'activitat investigadora.  
 5.2. Per a exercir la seua comesa, la Universitat d’Alacant ha firmat un conveni de comanda d'avaluació amb l'Agència Valenciana d'Avaluació i Prospectiva (AVAP).  
 5.3. En el procés es tindran en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que establix l'article 84.4 la Llei 30/1992, de 26 de novembre.  
 5.4. La Universitat d’Alacant enviarà a l’AVAP per a la seua avaluació exclusivament aquelles sol·licituds que cumplisquen els requisits establits a aquesta convocatòria i a la normativa de referència.  
    
 6. Criteris d'avaluació  
 Els criteris d'avaluació seran els mateixos o semblants als aplicats per la CNEAI.  
    
 7. Procediment d'avaluació  
 7.1. L'AVAP adscriurà les sol·licituds a un determinat camp científic, a través dels què s'articula l'assessorament de la comunitat científica, per a procedir a la seua avaluació. Únicament a l'efecte de classificació dels expedients, els sol·licitants podran indicar el camp o camps científics on suggerixen que siga avaluada la seua labor investigadora. Esta indicació no vincularà a l'òrgan avaluador per a l'adscripció definitiva de les sol·licituds.   
 7.2. L'AVAP sol·licitarà als Comités Assessors un juí tècnic, d'acord amb els criteris d'avaluació, sobre l'obra aportada pel sol·licitant en el currículum vitae abreviat, dins del context definit en el currículum vitae complet.  
 7.3. En el cas que l'AVAP ho considere oportú, podrà requerir del sol·licitant, a través de la Universitat d’Alacant, la remissió d'una còpia d'alguna o de totes les aportacions relacionades en el seu currículum vitae.  
 7.4. L'informe tècnic de l'obra sotmesa a avaluació s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.  
 En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En este supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.  
 7.5. L'AVAP establirà l'avaluació individual a la vista de les qualificacions emeses pels Comités, assegurant, en tot cas, l'aplicació dels criteris a què es referix l'apartat 6 d'esta convocatòria.  
 7.6. L’AVAP es compromet al tractament de les dades de caràcter personal que representa aquesta avaluació de conformitat amb els requeriments de la normativa en matèria de protecció de dades. Els professors que presenten sol·licituds a aquesta convocatória s’entendrà que presten el seu consentiment per a la cessió de dades a l’AVAP.  
 7.7. L'AVAP, al terme del procés d'avaluació, remetrà el resultat a la Universitat d’Alacant, qui a la vista dels mateixos dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés per l'AVAP.  
 7.8. La Universitat d’Alacant, una vegada dictada la resolució definitiva, notificarà personalment a cada sol·licitant el resultat de l'avaluació obtinguda.  
 7.9. L'obtenció d'una avaluació negativa suposarà que el sol·licitant haurà d'esperar tres anys com a mínim per a presentar-se a una nova convocatòria de la Universitat d'Alacant per a reconeixement de l'activitat investigadora.  
    
 8. Determinació dels trams  
 Cada tram avaluable ha de comprendre sis anys d'investigació. Per a la seua determinació caldrà ajustar-se al que establix l'Orde de 2 de desembre de 1994.  
    
 9. Recursos  
 Contra la resolució definitiva es podrà presentar recurs de reposició davant del Rector de la Universitat d'Alacant en el termini d'un mes a comptar de l'endemà a aquell en què tinga lloc la seua notificació.





[Carretera Sant Vicent del Raspeig s/n  
03972 Sant Vicent del Raspeig - Alacant  
 Tel. 97 312 9545 - Fax 67 765 5034](https://www.google.es/maps/@24.041780,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12909&trk=tyah&trkInfo=tarId%0Q1627430941068%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)